b'\n_START_ARTICLE_\nPeggy Whitson\n_START_SECTION_\nRetkikunta 5\n_START_PARAGRAPH_\nWhitsonin ensimm\xc3\xa4inen avaruuslento oli 2002 Retkikunta 5 (Expedition 5) Kansainv\xc3\xa4liselle avaruusasemalle (ISS). Laukaisu tapahtui avaruussukkula Endeavourin lennolla STS-111 5. kes\xc3\xa4kuuta 2002 kello 21.22 (UTC) ja laskeutuminen Endeavourin lennolla STS-113 7. joulukuuta 2002 kello 19.37 (UTC).\n_START_SECTION_\nRetkikunta 16\n_START_PARAGRAPH_\nWhitsonin toinen lento oli Retkikunta 16 (Expedition 16) Kansainv\xc3\xa4liselle avaruusasemalle, mill\xc3\xa4 Whitson toimi aseman komentajana._NEWLINE_ Whitson l\xc3\xa4hti avaruuteen Sojuz-aluksen lennolla Sojuz TMA-11 10. lokakuuta 2007 ja palasi 19. huhtikuuta 2008 samalla aluksella ja lennolla. Laskeutuminen tapahtui ennakoitua jyrkemm\xc3\xa4ss\xc3\xa4 kulmassa. Whitson ja kaksi muuta lennolla ollutta avaruuslent\xc3\xa4j\xc3\xa4\xc3\xa4 kokivat yli kymmenen kertaa Maan pinnan painovoiman suuruisia voimia laskeutumisen aikana. Laskeutumisen j\xc3\xa4lkeen avaruuslent\xc3\xa4jien tilaa kuvattiin tyydytt\xc3\xa4v\xc3\xa4ksi.'